Čekaluša
Ulica Čekaluša, područje između Mejtaša i Džidžikovca, posjeduje veliku ambijentalnu, dokumentarnu, istorijsku i estetsku vrijednost u okvirima gradske cjeline Sarajeva. U okvirima ovog autentičnog gradskog područja, sačuvani su objekti izvedeni u osmanskom, austrougarskom (historicizam, secesija) i jugoslavenskom periodu (moderna arhitektura). Područje je sačuvalo izvorni urbani karakter i stambenu funkciju koja se prepliće sa poslovnom. Proglašena je za nacionalni spomenik Bosne i Hercegovine. Odluku je donijela Komisija za očuvanje nacionalnih spomenika na sjednici održanoj 20. do 21. Juna 2016. godine, u sljedećem sastavu: Amir Pašić, Goran Milojević i Radoje Vidović (predsjedavajući).